**Програм плаћене обуке за саветника за клијенте за све студенте и дипломце Универзитета у Крагујевцу**

Драги студенти и дипломци,

[Opportunity banka a.d. Novi Sad](http://www.obs.rs/) расписала је конкурс за **програм обуке за саветника за клијенте** и са задовољством позива све заинтересоване кандидате да узму учешће на овом конкурсу и уколико буду одабрани, стекну драгоцено искуство у овој компанији.

* Предвиђено **време** трајање праксе: 3 месеца.
* **Радно време** сарадника продаје је од 8 до 16 часова (понедељак–петак).
* **Место** одржавања праксе: филијала OBS банке у Крагујевцу.

У плану је отварање пословнице у Великој Плани која покрива територију Свилајнца, Жабара и Смедеревске Паланке. Постоји могућност рада и у отвореним пословницама у Пожаревцу, Тополи, Чачку и Новом Београду.

* **Новчана накнада**: у питању је **плаћена пракса**, и то: 25000 динара месечно, као и додатни варијабилни бонус од 1000 динара за сваки успешно реализован кредит преко сарадника продаје.
* **Запослење**: по завршетку обуке постоји **могућност запослења** као саветника за клијенте.
* **Рок за пријаву**: **15**. **јул**.
* **Потребно је да доставите CV и потврду са факултета на мејл:** **razvojkarijere@kg.ac.rs**

**Профил кандидата**:

* Дипломци и студенти Универзитета у Крагујевцу млађи од 34 године.
* Изражене презентацијске и комуникационе вештине;
* Познавање потреба циљне групе (пољопривредници, предузетници и пензионери);
* Пожељно је познавање живота у руралним срединама;
* Обавезна је возачка дозвола Б категорије ради могућности посете клијената.

Opportunity banka a.d. Novi Sad део је међународне мреже банака и микрофинансијских организација “Opportunity International“ која је основана 1971. године у Чикагу и данас има преко 4 милиона клијената у 22 земље света. Opportunity banka (OBS) је микрофинансијска банка која обезбеђује кредите и друге финансијске услуге предузетницима, микро и малим предузећима, руралним домаћинствима и пољопривредним газдинствима у Републици Србији, као и другим клијентима који имају отежан приступ финансијским услугама.

Клијенти Opportunity банке су пољопривредници, предузетници и пензионери која имају отежан приступ финансијским средствима. Управо из тог разлога запослени иду до клијената, што њима штеди време и новац, пружају им подршку у виду савета и едукације – како могу што боље да искористе производе банке у циљу унапређења свог животног стандарда. Проласком кроз овај програм полазници ће имати могућност да стекну основна знања рада у банци, вештине продаје банкарских производа и контакта са клијентима.